**«Σχέδιο Δημοσίευσης»**

**της Γενικής Διεύθυνσης Ανάπτυξης (ΓΔ Ανάπτυξης)**

|  |  |  |  |
| --- | --- | --- | --- |
| *Σχέδιο Δημοσίευσης ΓΔ Ανάπτυξης: Ετοιμάστηκε με βάση το Άρθρο 7 του Νόμου που Ρυθμίζει το Δικαίωμα Πρόσβασης σε Πληροφορίες του Δημόσιου Τομέα* ***Ν.184(Ι)/2017*** *και αφορά τις* ***προσβάσιμες*** *πληροφορίες που παρέχει η Γενική Διεύθυνση Ανάπτυξης μέσω της ιστοσελίδας της σε όλους τους ενδιαφερόμενους.* | | | |
| **Α. Διευθύνσεις της Γενικής Διεύθυνσης Ανάπτυξης (ΓΔ Ανάπτυξης)**  Η ΓΔ Ανάπτυξης αποτελείται από τις ακόλουθες Διευθύνσεις/Μονάδα:   1. **Διεύθυνση Στρατηγικής Ανάπτυξης και Ανταγωνιστικότητας** 2. **Διεύθυνση Πολιτικής Συνοχής και Πολυετούς Δημοσιονομικού Πλαισίου της ΕΕ** 3. **Διεύθυνση Ανάκαμψης και Ανθεκτικότητας** 4. **Διεύθυνση Δημόσιων Επενδύσεων** 5. **Διεύθυνση Βιώσιμης Ανάπτυξης** 6. **Διεύθυνση Ευρωπαϊκών Προγραμμάτων** 7. **Μονάδα Διοίκησης**   Στο **«Σχέδιο Δημοσίευσης»** της ΓΔ Ανάπτυξης παρατίθενται οι **κατευθυντήριες γραμμές** για την **επίσημη ιστοσελίδα** της που περιλαμβάνουν **γενικές πληροφορίες** αναφορικά με τις αρμοδιότητες των Διευθύνσεων της, οι οποίες δημοσιεύονται σε **ηλεκτρονική μορφή** και είναι προσβάσιμες στο κοινό **δωρεάν**.  Η ιστοσελίδα επίσης περιλαμβάνει όλους τους **σχετικούς συνδέσμους** που περιέχουν **πληροφορίες οι οποίες αφορούν την επικοινωνία, σημεία επαφής, θεσμικά πλαίσια, οδηγίες, έγγραφα, εγχειρίδια** κ.α.για σκοπούς διαφάνειας και καλύτερης εξυπηρέτησης των ενδιαφερόμενων πολιτών.  Σημειώνεται ότι τα θέματα αρμοδιότητας της ΓΔ Ανάπτυξης είναι **οριζόντια και ο ρόλος της είναι συντονιστικός.** Ως εκ τούτου, οι πολίτες οι οποίοι αποτείνονται στη ΓΔ Ανάπτυξης (για θέματα πέραν της γενικής πληροφόρησης), παραπέμπονται στους αρμόδιους κρατικούς φορείς για εξυπηρέτηση.  Ιστοσελίδα: http://www.dggrowth.mof.gov.cy  **Β. Πρόνοιες του Νόμου 184(Ι) /2017 (Γενική αναφορά)**  Νοείται ότι οι πληροφορίες που δημοσιεύονται στην ιστοσελίδα της ΓΔ Ανάπτυξης εμπίπτουν στα πλαίσια του Νόμου 184(Ι) /2017 και δεν αντιτίθενται στις διατάξεις του. **Σύμφωνα με το Νόμο τα εμπιστευτικά έγγραφα δεν δημοσιεύονται ούτε κοινοποιούνται σε μη εξουσιοδοτημένα άτομα.**  **Προς απόκτηση γενικής εικόνας των περιορισμών που θέτει ο Νόμος αυτός, από το προσωπικό της ΓΔ Ανάπτυξης ώστε (εάν χρειαστεί) να δώσει στο προσωπικό το έναυσμα για περαιτέρω εξέταση των προνοιών αυτών, σε συνεργασία και με το Γραφείο της αρμόδιας Επιτρόπου, απαριθμούνται πιο κάτω οι πρόνοιες του Νόμου, οι οποίες περιέχουν περιορισμούς πρόσβασης σε πληροφορίες του Δημοσίου:**   1. **Το Άρθρο 3 του Νόμου αυτού, στο εδάφιο 2, καθορίζει ότι το δικαίωμα πρόσβασης σε πληροφορίες του δημοσίου δεν υφίσταται στην περίπτωση που η αίτηση για παροχή πληροφοριών αφορά δεδομένα προσωπικού χαρακτήρα, είτε ο αιτητής είναι το υποκείμενο των δεδομένων είτε τρίτο πρόσωπο προς αυτά και, στην περίπτωση αυτή, εφαρμόζονται οι διατάξεις του περί Επεξεργασίας Δεδομένων Προσωπικού Χαρακτήρα (Προστασία του Ατόμου ) Νόμου.**   **Το ίδιο Άρθρο, στο εδάφιο 3, ορίζει ότι το δικαίωμα πρόσβασης δεν υφίσταται στην περίπτωση που η αποκάλυψη των πληροφοριών από τη Δημόσια Αρχή που τις κατέχει, εκτός των πλαισίων του εν λόγω Νόμου (i) ρυθμίζεται δυνάμει οποιασδήποτε άλλης ειδικής Νομοθεσίας (ii) δεν είναι συμβατή με υποχρεώσεις που επιβάλλονται από την Ευρωπαϊκή Ένωση ή (iii) θα συνιστούσε ή θα τιμωρείτο ως αδίκημα περιφρόνησης δικαστηρίου.**   1. **Στο Άρθρο 22 του ίδιου Νόμου προνοείται ότι οι πληροφορίες που κατέχει μια δημόσια αρχή είναι εξαιρούμενες πληροφορίες ( για πρόσβαση) εάν έχουν άμεσα ή έμμεσα δοθεί στην εν λόγω δημόσια αρχή, από/ ή σχετίζονται με, οποιοδήποτε από τα Σώματα Ασφαλείας ( Αστυνομία, Κυπριακή Υπηρεσία Πληροφοριών και Εθνική Φρουρά).** 2. **Στα Άρθρα 23 έως 34 του ίδιου Νόμου καθορίζονται απαγορευτικές διατάξεις για αποκάλυψη πληροφοριών που παραβλάπτει ή είναι δυνατό να παραβλάψει: την εθνική ασφάλεια, την άμυνα της Δημοκρατίας, τις διεθνείς σχέσεις της Δημοκρατίας, τα οικονομικά συμφέροντα της ( οικονομική, νομισματική και συναλλαγματική πολιτική του κράτους ), τις έρευνες και διαδικασίες που διεξάγονται από δημόσιες αρχές, την εφαρμογή εκτελεστικών εξουσιών κατοχυρωμένων διά νόμου (όπως την εξιχνίαση εγκλημάτων, απονομή της δικαιοσύνης κ.ά.) τα δικαστικά αρχεία, τις αρμοδιότητες ελέγχου από τις αρμόδιες αρχές, τη Βουλή των Αντιπροσώπων (όπως την ομαλή λειτουργία της κ.ά.), τη διαμόρφωση κυβερνητικής πολιτικής, την ασφάλεια και την υγεία, πληροφορίες που δόθηκαν υπό τον όρο της εμπιστευτικότητας και εχεμύθειας ή του επαγγελματικού απορρήτου.**   **Γ. Αρμοδιότητες της ΓΔ Ανάπτυξης : Θεματικές Ενότητες** | | | |
| **Διεύθυνση** | **Θεματικές Ενότητες - Σύντομη περιγραφή** | **Σχετικό link στην επίσημη ιστοσελίδα** | **Τέλος** |
| 1. Διεύθυνση Στρατηγικής Ανάπτυξης και Ανταγωνιστικότητας | • Διαμόρφωση της Δήλωσης Κυβερνητικής Στρατηγικής.  • Συντονισμός για εκπλήρωση των δεσμεύσεων της ΚΔ στα πλαίσια του Ευρωπαϊκού Εξαμήνου.  • Στήριξη Συμβουλίου Οικονομίας και Ανταγωνιστικότητας (περιλ. και στρατηγική για βιώσιμη μακροπρόθεσμη ανάπτυξη)  • Συντονισμός και ιεράρχηση αιτημάτων ΚΔ για τεχνική βοήθεια από την Υπηρεσία Στήριξης Διαρθρωτικών Μεταρρυθμίσεων (SRSS) της Ευρωπαϊκής Επιτροπής  Οι αρμοδιότητες της Διεύθυνσης **δεν αφορούν** την παροχή υπηρεσιών / πληροφόρησης στο κοινό. Ο ρόλος της Διεύθυνσης είναι **συντονιστικός** ως προς τα υπόλοιπα Υπουργεία / Αρμόδιες Αρχές και αφορά την εφαρμογή και προώθηση οδηγιών και πολιτικών της Κυβέρνησης και της ΕΕ. | <http://www.dggrowth.mof.gov.cy/dgepcd/dgepcd.nsf/All/D0747F5F97DEB5FFC225872C00210003?OpenDocument> | Δωρεάν |
| 1. Διεύθυνση Πολιτικής Συνοχής και Πολυετούς Δημοσιονομικού Πλαισίου της ΕΕ | **Ευρωπαϊκά Ταμεία:** Η Πολιτική Συνοχής της ΕΕ υιοθετήθηκε για να γεφυρώσει τις ανισότητες ανάπτυξης και ευημερίας μέσα από πνεύμα αλληλεγγύης μεταξύ των Κρατών Μελών της ΕΕ. Είναι μια από τις θεμελιώδεις πολιτικές της ΕΕ και έχει ως κεντρικό στόχο την προώθηση της οικονομικής, κοινωνικής και εδαφικής συνοχής μεταξύ των Κρατών Μελών και των περιφερειών της Ένωσης.  Η ΓΔ Ανάπτυξης ως **Διαχειριστική Αρχή** **των Διαρθρωτικών Ταμείων και του Ταμείου Συνοχής της ΕΕ** **στην Κύπρο**, έχει τη γενική ευθύνη για τον προγραμματισμό, διαχείριση και αξιοποίηση των πόρων που έχουν διατεθεί την Προγραμματική Περίοδο 2014-2020 καθώς και για την νέα Προγραμματική Περίοδο 2021-2027. Εν συντομία οι κύριες αρμοδιότητες της Διεύθυνσης είναι:   * Εθνική Αρχή για τον συντονισμό και τον καταρτισμό θέσεων σε σχέση με τις διαπραγματεύσεις για το Πολυετές Δημοσιονομικό Πλαίσιο (ΠΔΠ) * Εθνική Αρχή συντονισμού για την εφαρμογή της Πολιτικής Συνοχής και των Ευρωπαϊκών Διαρθρωτικών και Επενδυτικών Ταμείων στην Κύπρο * Συντονισμός και Ετοιμασία Στρατηγικών και Προγραμματικών εγγράφων για την αξιοποίηση των πόρων της Πολιτικής Συνοχής * Διαχειριστική Αρχή για τα ταμεία της Πολιτικής Συνοχής και για το Ευρωπαϊκό Ταμείο Θάλασσας και Αλιείας * Χρηματοδοτικό Εργαλείο για Ενέργεια   Όλες οι πληροφορίες που αφορούν τη Διεύθυνση Πολιτικής Συνοχής και Πολυετούς Δημοσιονομικού Πλαισίου της ΕΕ, καταγράφονται στην ιστοσελίδα της διαχειριστικής αρχής και περιλαμβάνουν μεταξύ άλλων πληροφορίες για το θεσμικό πλαίσιο, προγραμματικά έγγραφα, εγχειρίδια, σύστημα διαχείρισης και ελέγχου, σύνδεση με ΟΠΣ και άλλες συνδέσεις. | <http://www.dggrowth.mof.gov.cy/dgepcd/dgepcd.nsf/All/72CECDE843E17998C2257D00001BFEC1?OpenDocument>  [http://www.structuralfunds.org.cy](http://www.structuralfunds.org.cy/) | Δωρεάν |
| 1. Διεύθυνση Ανάκαμψης και Ανθεκτικότητας | Σχέδιο Ανάκαμψης και Ανθεκτικότητας  Η δημιουργία του Μηχανισμού Ανάκαμψης και Ανθεκτικότητας (Recovery and Resilience Facility - RRF) αποτελεί ένα καινοτόμο εργαλείο της ΕΕ, που στόχο έχει την παροχή άμεσης οικονομικής υποστήριξης στα κράτη μέλη μετά την κρίση του covid-19. Το κάθε κράτος μέλος έχει καταρτίσει Σχέδιο Ανάκαμψης και Ανθεκτικότητας, το οποίο περιλαμβάνει σε μια συνεκτική δέσμη τις μεταρρυθμίσεις και επενδύσεις του για τα έτη 2021-2023, με ορίζοντα υλοποίησης μέχρι το 2026. Το Σχέδιο θα πρέπει να συνεισφέρει στην αποτελεσματική αντιμετώπιση των προκλήσεων που προσδιορίζονται στις Ανά Χώρα Συστάσεις της Ευρωπαϊκής Επιτροπής για τα έτη 2019 και 2020 καθώς και στις εθνικές στρατηγικές, με έμφαση στην πράσινη και την ψηφιακή μετάβαση. | <http://www.dggrowth.mof.gov.cy/dgepcd/dgepcd.nsf/All/3B4C8AB35C44CDA0C2257CFD0023D176?OpenDocument>  <http://www.dggrowth.mof.gov.cy/dgepcd/dgepcd.nsf/All/F40FB0CE906370CAC22586A4002C8BF7?OpenDocument>  <http://www.cyprus-tomorrow.gov.cy/cypresidency/kyprostoavrio.nsf/all/B37B4D3AC1DB73B6C22586DA00421E05/$file/Cyprus%20RRP%20For%20Upload%2020052021.pdf?openelement> | Δωρεάν |
| 1. Διεύθυνση Δημόσιων Επενδύσεων | **Αξιολόγηση Δημόσιων Επενδυτικών Έργων:** Ο Νόμος Περί Δημοσιονομικής Ευθύνης & Δημοσιονομικού Πλαισίου περιλαμβάνει, μεταξύ άλλων, πρόνοιες για: δημοσιονομικούς κανόνες και δημοσιονομικές αρχές, τη διαδικασία ετοιμασίας, έγκρισης, εκτέλεσης και παρακολούθησης του προϋπολογισμού και τον καθορισμό των ρόλων και αρμοδιοτήτων των εμπλεκόμενων φορέων στη διαχείριση δημόσιων πόρων. Καλύπτει επίσης και το θέμα της ανάπτυξης και διαχείρισης του επενδυτικού προγράμματος της Κυβέρνησης. | <http://www.dggrowth.mof.gov.cy/dgepcd/dgepcd.nsf/All/6158DAF2BA1B5B9AC2257D0000370748?OpenDocument>  <http://www.dggrowth.mof.gov.cy/dgepcd/dgepcd.nsf/91DE3B10909DF55BC22581F60043EB9E/$file/%CE%9C%CE%AD%CF%81%CE%BF%CF%82%20XI%20%CE%9D%CF%8C%CE%BC%CE%BF%CF%85.pdf>  <http://mof.gov.cy/assets/modules/wnp/articles/201701/202/docs/dimosionomikis_euthinis.pdf> | Δωρεάν |
|  | Οι **Οδηγίες για Προ-Επιλογή και Αξιολόγηση Δημοσίων Επενδυτικών Έργων** αποτελούν το ενδιάμεσο στάδιο του κανονιστικού πλαισίου που διέπει τη διαχείριση δημοσίων επενδύσεων, ενισχύοντας τον Νόμο μέσω του καθορισμού των διαδικασιών καθώς και των ρόλων και αρμοδιοτήτων των φορέων που εμπλέκονται στα στάδια της προ-επιλογής και αξιολόγησης των δημοσίων επενδυτικών έργων. | <http://www.dggrowth.mof.gov.cy/dgepcd/dgepcd.nsf/A9E7DB0E5DB85ED2C22581F60043F349/$file/Cyprus%20investment%20guidelines%20-%2003_12_20.pdf> | Δωρεάν |
|  | Το μεθοδολογικό **Εγχειρίδιο** συμπληρώνει και εξειδικεύει τις Οδηγίες για την Προεπιλογή και Αξιολόγηση Δημοσίων Επενδυτικών Έργων, παραθέτοντας με λεπτομέρεια τις ακολουθητέες διαδικασίες και μεθοδολογίες αξιολόγησης έργων, και παρέχοντας πρότυπα έγγραφα προς χρήση για το στάδιο της προεπιλογής και της αξιολόγησης. | <http://www.dggrowth.mof.gov.cy/dgepcd/dgepcd.nsf/D5D27721041F947AC22581F60043F7F0/$file/%CE%95%CE%B3%CF%87%CE%B5%CE%B9%CF%81%CE%AF%CE%B4%CE%B9%CE%BF%20%CE%B3%CE%B9%CE%B1%20%CF%84%CE%B7%CE%BD%20%CE%A0%CF%81%CE%BF%CE%B5%CF%80%CE%B9%CE%BB%CE%BF%CE%B3%CE%AE%20%CE%BA%CE%B1%CE%B9%20%CE%91%CE%BE%CE%B9%CE%BF%CE%BB%CF%8C%CE%B3%CE%B7%CF%83%CE%B7%20%CE%94%CE%B7%CE%BC%CE%BF%CF%83%CE%AF%CF%89%CE%BD%20%CE%95%CF%80%CE%B5%CE%BD%CE%B4%CF%85%CF%84%CE%B9%CE%BA%CF%8E%CE%BD%20%CE%88%CF%81%CE%B3%CF%89%CE%BD%20%20%CE%B5%CE%BB%CE%BB%CE%B7%CE%BD%CE%B9%CE%BA%CE%AC-%20%20April%202018.pdf> | Δωρεάν |
| 1. Διεύθυνση Βιώσιμης Ανάπτυξης | **Βιώσιμη Ανάπτυξη:** η έξοδος από την κρίση και η αντιμετώπιση της κλιματικής αλλαγής, καθώς και των ευρύτερων προκλήσεων που σχετίζονται με το περιβάλλον, επιβάλλουν την αλλαγή του οικονομικού μοντέλου της ΕΕ και, κατ’ επέκταση των κρατών μελών, απαιτώντας ριζικές αλλαγές, με ξεκάθαρη πλέον στόχευση στη βιώσιμη ανάπτυξη**.** Η υιοθέτηση το 2015 των 17 Στόχων Βιώσιμης Ανάπτυξης (ΣΒΑ) των Ηνωμένων Εθνών για το 2030, αλλά και της Ευρωπαϊκής Πράσινης Συμφωνίας το 2019, αναδεικνύουν την ανάγκη επαναπροσδιορισμού των οικονομικών μοντέλων με τη συλλογική συμβολή όλων των αρμοδίων χάραξης πολιτικής σε διεθνές, ευρωπαϊκό και εθνικό επίπεδο. Τον σχετικό κυβερνητικό συντονισμό στην Κύπρο έχει αναλάβει η ΓΔ Ανάπτυξης.    **Κεντρικές αρμοδιότητες :**  ● Συντονισμός θεμάτων Ευρωπαϊκής Πράσινης Συμφωνίας**.**  **●** Στόχοι Βιώσιμης Ανάπτυξης ΗΕ 2030  ●Βελτίωση δεικτών ανταγωνιστικότητας και παραγωγικότητας  ● Better Regulation - Βελτίωση του Ρυθμιστικού Πλαισίου  Οι αρμοδιότητες της Διεύθυνσης **δεν αφορούν** την παροχή υπηρεσιών στο κοινό. Ο ρόλος της Διεύθυνσης είναι **συντονιστικός** ως προς τα υπόλοιπα Υπουργεία / Αρμόδιες Αρχές σε ότι αφορά την προώθηση της Βιώσιμης Ανάπτυξης, στην βάση κυρίως των κατευθύνσεων της Ευρωπαϊκής Πράσινης Συμφωνίας και των Στόχων Βιώσιμης Ανάπτυξης των Ηνωμένων Εθνών. | <http://www.dggrowth.mof.gov.cy/dgepcd/dgepcd.nsf/All/96E6D956A375BE0BC2257D000033DDE2?OpenDocument>  <http://www.dggrowth.mof.gov.cy/dgepcd/dgepcd.nsf/page61_gr/page61_gr?OpenDocument>  <http://www.dggrowth.mof.gov.cy/dgepcd/dgepcd.nsf/page57_gr/page57_gr?OpenDocument> | Δωρεάν |
| 1. Διεύθυνση Ευρωπαϊκών Προγραμμάτων | **Δια Βίου Μάθηση:** Η ΕΕ για να δώσει την ευκαιρία συμμετοχής στη ΔΒΜ στους πολίτες της, θέσπισε το Ευρωπαϊκό Πρόγραμμα Erasmus+. Το Erasmus+ ενοποιεί το Πρόγραμμα Διά Βίου Μάθησης, το Νέα Γενιά σε Δράση, και 5 προγράμματα διεθνούς συνεργασίας (Erasmus Mundus, Tempus, Alfa, Edulink & το Πρόγραμμα για Συνεργασία με Βιομηχανοποιημένες Χώρες). Η ΓΔ Ανάπτυξης έχει οριστεί Εθνική Αρχή για την εφαρμογή του Erasmus+ στην Κύπρο. | <http://www.dggrowth.mof.gov.cy/dgepcd/dgepcd.nsf/All/9525893474EB02A6C2257CFB0038DA5E?OpenDocument>  <https://erasmus-plus.ec.europa.eu/de>  <https://www.eacea.ec.europa.eu/grants_en>  <http://www.erasmusplus.cy/> | Δωρεάν |
|  | **Ευρωπαϊκά Ανταγωνιστικά Προγράμματα:** Είναι χρηματοδοτικά εργαλεία της ΕΕ. Σε αντίθεση με τα Ευρωπαϊκά Διαρθρωτικά και Επενδυτικά Ταμεία, δεν γίνεται κατανομή κατά χώρα, αλλά η χρηματοδότηση γίνεται με βάση την ποιότητα των προτάσεων, χωρίς περιορισμό στο ποσό που μπορεί να διεκδικήσει και να κερδίσει στο σύνολο το κάθε Κράτος. Οι προτάσεις υποβάλλονται για έγκριση απευθείας στις αρμόδιες Υπηρεσίες της Ευρωπαϊκής Επιτροπής, χωρίς την παρέμβαση των θεσμών του Κράτους Μέλους. Η ΕΕ αξιολογεί όλες τις προτάσεις που υποβάλλονται από τα Κράτη Μέλη και επιλέγονται οι καλύτερες, μετά από συγκριτική αξιολόγηση.  Η ΓΔ Ανάπτυξης ανέλαβε το συντονισμό των δραστηριοτήτων και τη διάδοση της πληροφόρησης στους πολίτες, για την εξασφάλιση κονδυλίων από Ανταγωνιστικά Προγράμματα, με στόχο τη μεγιστοποίηση της απορρόφησης από τα κονδύλια αυτά. Στην προσπάθεια αυτή συνεργάζεται στενά με τα [Εθνικά Σημεία Επαφής (ΕΣΕ) κάθε Προγράμματος](http://www.fundingprogrammesportal.gov.cy/images/media/documents/%CE%A0%CF%8D%CE%BB%CE%B7%20%CE%95%CE%BD%CE%B7%CE%BC%CE%AD%CF%81%CF%89%CF%83%CE%B7%CF%82_NFPs_EL_April2018.pdf). | <http://www.dggrowth.mof.gov.cy/dgepcd/dgepcd.nsf/page13_gr/page13_gr?OpenDocument> | Δωρεάν |
|  | **«Πύλη Ενημέρωσης Χρηματοδοτικών Προγραμμάτων»:** Στόχος της είναι η υποβοήθηση των πολιτών και των οργανισμών να εντοπίσουν τις κατάλληλες για αυτούς χρηματοδοτικές ευκαιρίες που υπάρχουν μέσα από τα Ευρωπαϊκά και Εθνικά Προγράμματα, τα οποία βρίσκονται συγκεντρωμένα στην Πύλη. Παράλληλα, ο ενδιαφερόμενος πολίτης ή οργανισμός μπορεί να εγγραφείως μέλος ώστε να ενημερώνεται άμεσα, μέσω ηλεκτρονικών μηνυμάτων όταν ένα νέο πρόγραμμα ή πρόσκληση καταχωρείται στην Πύλη για τον τομέα που τον ενδιαφέρει.  Επιπλέον, σημαντικά νέα που αφορούν σε τομείς σχετικούς με τα Χρηματοδοτικά Προγράμματα (π.χ. εκδηλώσεις, εκπαιδεύσεις, προσκλήσεις) αναρτώνται και στο Facebook [@fundingportalCY](https://www.facebook.com/fundingportalCY/) | <http://www.fundingprogrammesportal.gov.cy>.  [fundingprogrammes@mof.gov.cy](mailto:fundingprogrammes@mof.gov.cy). | Δωρεάν |
|  | **Χορηγίες ΕΟΧ και Νορβηγίας:** Ο Ευρωπαϊκός Οικονομικός Χώρος (ΕΟΧ) ιδρύθηκε την 1η Ιανουαρίου 1994 σε συνέχεια της Συμφωνίας (EEA Agreement) που ενώνει τα Κράτη Μέλη της ΕΕ και τις 3 χώρες της Ευρωπαϊκής Ζώνης Ελεύθερων Συναλλαγών, Ισλανδία, Λιχτενστάιν και Νορβηγία στην Ενιαία Αγορά. Κατά την διεύρυνση της ΕΕ και του ΕΟΧ την 1η Μαΐου 2004, οι χώρες της Ευρωπαϊκής Ζώνης Ελεύθερων Συναλλαγών καθιέρωσαν τις Χορηγίες ΕΟΧ και Νορβηγίας. | <https://eeagrants.org/>  <http://www.eeagrants.gov.cy/dgepcd/eeagrantscy.nsf/index_gr/index_gr?OpenDocument> | Δωρεάν |
|  | **Χορηγίες Ελβετίας:** Το Μάρτιο του 2006 υπογράφτηκε [Μνημόνιο Συμφωνίας](http://www.dgepcd.gov.cy/dgepcd/dgepcd.nsf/All/05E59B91DAF1BB33C2257D2A0038117A) μεταξύ του Συμβουλίου της ΕΕ και του Ελβετικού Ομοσπονδιακού Συμβουλίου για τον καθορισμό των κατευθυντήριων γραμμών της Ελβετικής Συνεισφοράς (ΕΣ), οι κύριοι Δικαιούχοι της οποίας είναι τα 10 κράτη μέλη που προσχώρησαν στην ΕΕ την 1η Μαΐου 2004, καθώς και η Ρουμανία και η Βουλγαρία.  Οι κρατικές υπηρεσίες υπεύθυνες για το συντονισμό της ΕΣ στην ΕΕ είναι η Ελβετική Υπηρεσία Ανάπτυξης και Συνεργασίας και η Κρατική Γραμματεία Οικονομικών Υποθέσεων. Η υλοποίηση των χρηματοδοτούμενων έργων βασίζεται στη στενή συνεργασία μεταξύ της Ελβετίας και των εταίρων χωρών. Σε κάθε χώρα εταίρο ορίζονται Εθνικές Συντονιστικές Μονάδες, αρμόδιες για την επιλογή, το σχεδιασμό, την υλοποίηση, την οικονομική διαχείριση, τον έλεγχο και την αξιολόγηση των έργων και προγραμμάτων, καθώς και για την κατάλληλη χρήση των πόρων. Εθνική Συντονιστική Μονάδα στην Κύπρο έχει οριστεί η ΓΔ Ανάπτυξης. | <http://www.dggrowth.mof.gov.cy/dgepcd/dgepcd.nsf/page22_gr/page22_gr?OpenDocument>  <http://www.dgepcd.gov.cy/dgepcd/dgepcd.nsf/All/05E59B91DAF1BB33C2257D2A0038117A>  <https://www.eda.admin.ch/sdc> | Δωρεάν |
| 1. Μονάδα Διοίκησης | Αρμοδιότητες της Μονάδας Διοίκησης αφορούν **εσωτερικά θέματα διοίκησης του** **γραφείου** περιλαμβανομένης και της ετοιμασίας, παρακολούθησης καθώς και δημοσίευσης του Στρατηγικού Σχεδίου της ΓΔ Ανάπτυξης**.**  Δεν παρέχεται περεταίρω πληροφόρηση στους πολίτες πέραν του οργανογράμματος και των **στοιχείων επικοινωνίας του προσωπικού** της ΓΔ Ανάπτυξης (Όνομα – τηλέφωνο – ηλεκτρονική διεύθυνση) καθώς και του Στρατηγικού Σχεδίου για το 2022-2024.. | <http://www.dggrowth.mof.gov.cy/dgepcd/dgepcd.nsf/All/BB81567BA45A5069C2257D00001E6CE9?OpenDocument>  <http://www.dggrowth.mof.gov.cy/dgepcd/dgepcd.nsf/page12_gr/page12_gr?OpenDocument> | Δωρεάν |